TICON เผย Q2/59 ขาดทุนลดลง 68% หลังโอนกลับประมาณหนี้สิน
TICON เผย Q2/59 ขาดทุนลดลง 68% มาที่ 9.55 ลบ. จากปีก่อนขาดทุน 29.72 ลบ. หลังโอนกลับประมาณหนี้สินที่เคยบันทึกเป็นรายได้เข้ามา ขณะที่ช่วง 6 เดือนแรกพลิกกำไร 246.26 ลบ. จากปีก่อนขาดทุน 29.62 ลบ.
11 ส.ค. 2559

บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 9.55 ล้านบาท หรือขาดทุนสุทธิ 0.01 บาทต่อหุ้น ขาดทุนลดลง68% จากช่วงเดียวกันของปีก่อนที่มีผลขาดทุนสุทธิ 29.72 ล้านบาท หรือขาดทุนสุทธิ 0.03 บาทต่อหุ้น
โดยผลการดำเนินงานในไตรมาสดังกล่าวขาดทุนลดลงเนื่องจากบริษัทโอนกลับประมาณหนี้สินที่เคยบันทึกเป็นค่าใช้จ่ายจำนวน 41.07 ล้านบาท จากการสิ้นสุดของสัญญาบางสัญญาที่ให้สิทธิ์ผู้เช่าในการซื้ออสังหาริมทรัพย์ ขณะที่บริษัทมีต้นทุนการให้เช่าและบริการที่เกี่ยวข้อง และค่าใช้จ่ายในการขายและบริหารลดลง
ขณะที่ช่วงเดียวกันเมื่อปีก่อนมีกำไรสุทธิ 246.26 ล้านบาท หรือมีกำไรสุทธิ 0.22 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 29.62 ล้านบาท หรือขาดทุนสุทธิ 0.03 บาทต่อหุ้น
 
 
 